閉色新

閉色新，交阯承宣布政使司諒山府廣源州人，土官知州，宣德三年五月二十三日，黎利迫脇其歸附，閉色新父子遣人求援，朱瞻基懦弱膽怯，不敢援助，其所轄地遂陷落「鎮守廣西總兵官都督山雲奏，交阯黎利以兵迫脇廣源州土官知州閉色新從己，色新父子不從，分守山寨，潛遣人來言緩急，乞以兵援，上遣勑報雲曰：閉色新嚮慕朝廷，忠義可嘉，然朕不欲以土地之故至於殺人，卿宜審勢度力，可援則援，不可則已，若其父子來歸，即收入內地，加意撫綏，勿令失所」，《宣宗章皇帝實錄》卷四十三宣德三年五月二十三日；宣德三年十二月二十八日，閉色新父子來歸「守備龍州都指揮僉事張貴奏：交阯閉色新父子來歸，已加撫恤，與田宅，但家口頗眾，請以龍州倉糧給贍，從之」，《宣宗章皇帝實錄》卷四十九宣德三年十二月二十八日；正統三年安置湖廣德安府，正統四年任隨州知州，與流官同治州事「閉色新，正統四年遷置歸附交趾土官，諒山府下文州知州」，[同治]《隨州志》卷二十職官七「閉色新，正統四年遷置歸附交趾土官，諒山府下文州知州」，[光緒]《德安府志》卷九縣職七十二，許世襲土知州，相傳者四世，至成化間土官始不得請襲「宣德三年，交阯土官黎利叛，廣源知州閉色新、判官岑斗烈、吏目譚忠謹不從，率官民頭目百有一十九人詣廣西，龍州都指揮使張貴告歸附，貴旣奏聞，會侍郎羅汝敬奉使交阯還，亦上其事，詔有司導色新等安扎廣西，後正統三年，廣西廵按御史唐愼請遷於湖廣，遂移色新等居德安府，官給糧有差，許世襲，相傳者四世，至成化間土官始不得請襲云〔陳士元《碧園漫記》〕」，[康熙]《德安安陸郡縣志》卷十五僑寓五「正統四年，遷交趾歸附官民於隨，土知州閉色新、黃元㦤、同知黃鐸、判官岑斗烈、吏目譚廣深，與流官同治州事，民一百十九口，給之世業，不徵租庸」，[同治]《隨州志》卷二十一名宦四十。
註釋

Category:明朝廣源州知州
Category:明朝隨州知州
Category:高平省人